kardosdrur/scandi-wiki huggingface dataset:
Glen plaid

Glen plaid (forkortelse for Glen Urquhart plaid), også kendt som Glenurquhart-tern eller Prince of Wales-tern, er et kiper-vævet uld-tekstil med store og små tern. Det er normalt fremstilllet af sort/grå og hvid, eller andre mere afdæmpede farver, særligt med to mørke og to lyse striber, der skifter med to fire mørke og fire lyse striber, der skaber et krydsmønster med irregulære tern. Glen plaid er siden blevet brugt til bomuldsstof til bl.a. skjorter og andre tekstiler.

Navn 
Navnet kommer fra dalen Glenurquhart i Inverness-shire, Skotland, hvor denne type ternet uld først blev brugt af den New Zealandsk-fødte grevinde af Seafield til hendes skytter, selvom navnet Glen plaid ikke optræder før 1926. Glen plaid kendes også som Prince of Wales-tern, da det blev gjort populært af hertugen af Windsor, da han var prins af Wales.

Berømte brugere
Pee-wee Herman er berømt for at bære jakkesæt i lysegråt prince of Wales-tern, og den amerikanske præsident Ronald Reagan blev betragtet som værende "upræsident-agtig" da han bar et jakkesæt i grå og blå glen plaid på en rejse til Europa i 1982. Cary Grant bar et ikonisk glen plaid jakkesæt i den amerikanske spion-thriller Menneskejagt (1959).

Se også 
Houndstooth
Skotskternet

Referencer

Tekstilmønstre
Vævede tekstiler
Australian Open-mesterskabet i damesingle 1980

Australian Open-mesterskabet i damesingle 1980 var den 55. turnering om Australian Open-mesterskabet i damesingle og den 13. udgave af mesterskabet i tennissportens åbne æra. Turneringen var en del af Australian Open 1980 og blev spillet på græsbaner i Kooyong Lawn Tennis Club i Melbourne, Victoria, Australien i perioden 24. - 30. november 1980. Kvindernes del af mesterskabet blev i modsætning til de forgående år ikke afviklet samtidig med mændenes rækker, men i stedet ca. en måned tidligere.

Mesterskabet blev vundet af tredjeseedede Hana Mandlíková, som i finalen besejrede fjerdeseedede Wendy Turnbull med 6-0, 7-5, og som dermed vandt den første af sine seks grand slam-titler i sin anden grand slam-finale. Mandlíková blev samtidig den første tjekkoslovakiske vinder af en grand slam-titel i damesingle. Turnbull var i sin tredje og sidste grand slam-finale i damesingle, og ligesom i de to første finaler måtte hun forlade slutkampen i taberens rolle. Hun er pr. 2021 den hidtil sidste australske finalist i Australian Open-mesterskabet i damesingle.

Den forsvarende mester, Barbara Jordan, stillede ikke op for at forsvare sin titel.

I forhold til det foregående år var præmiesummen i damernes rækker ved mesterskabet blevet øget fra US$ 50.000 til US$ 200.000, og turneringen blev dermed forfremmet til samme kategori på WTA Tour som de øvrige tre grand slam-turneringer. Det medførte bl.a., at turneringen blev afviklet med et væsentlig stærkere deltagerfelt end de foregående år. Dog var de to førende spillere på WTA's verdensrangliste, amerikanerne Chris Evert Lloyd og Tracy Austin, ikke tilmeldt mesterskabet.

Pengepræmier 

Den samlede præmiesum i kvindernes rækker ved Australian Open 1980 androg US$ 200.000, hvilket var en firedobling i forhold til det foregående år. Vinderen af damesingletitlen modtog A$ 32.000 (ekskl. per diem), hvilket var en stigning på A$ 22.000 i forhold til året før.

Hovedturnering

Deltagere 

I hovedturneringen deltog 56 spillere, der var fordelt på:
 48 direkte kvalificerede spillere
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Seedede spillere 

Otte af deltagerne blev seedet. Andenseedede Evonne Cawley stillede op til turneringen, selvom hun var 13 uger henne i graviditeten med sit andet barn. Efter nederlaget i anden runde til Mima Jaušovec annoncerede hun dog, at hun herefter ville holde pause til efter fødslen af barnet.

Resultater

Kvalifikation 

I kvalifikationen spillede 32 spillere om de sidste otte ledige pladser i hovedturneringen.

Følgende spillere kvalificerede sig til hovedturneringen:

Resultater

Se også 
 Australian Open-mesterskabet i herresingle 1980
 Australian Open-mesterskabet i herredouble 1980
 Australian Open-mesterskabet i damedouble 1980
 Australian Open-mesterskabet i mixed double 1980

Eksterne henvisninger 
 Australian Open
 ITF - Australian Open 1980 
 Mandlikova wins with ease (The Canberra Times, 1. december 1980, s. 16)

Noter 

Australian Open 1980
1980
Krasnohrad rajon

Krasnohrad rajon (, ) er en af 7 rajoner i Kharkiv oblast i Ukraine, hvor Krasnohrad rajon er beliggende i det sydvestlige hjørne af oblasten. Efter Ukraines administrative reform fra juli 2020 er den tidligere Krasnohrad rajon nu udvidet med andre nærtliggende rajoner, så det samlede befolkningstal for Krasnohrad rajon er nået op på 108.900.

Referencer 

Kharkiv oblast
Rajoner i Ukraine
Vietnams håndboldlandshold (damer)

Vietnams håndboldlandshold er landsholdet for kvinder i Vietnam. Det styres af Vietnam Handball Federation og deltager i internationale håndboldkonkurrencer.

Asiatisk mesterskab 
2008 - 6.
2017 - 6.

Eksterne links 

Landshold (damer)
Kvindehåndboldlandshold
Katrine Muff Enevoldsen

Katrine Muff Enevoldsen (født 1. juni 1985 i Aarhus) er en dansk musiker, komponist, korleder og højskolelærer. Katrine Muff er også kendt fra tv-optrædender bl.a. som sangcoach i talentshowet X Factor, og fra januar 2021 har hun sammen med Johannes Langkilde været vært på programmet Fællessang – hver for sig på DR.

Privat 
Katrine Muff er født i 1985 i Århus og fra 6-årsalderen opvokset i Hillerød, hvor hendes far var præst. Hun er student fra Frederiksborg gymnasium og HF, uddannet ved Rytmisk Musikkonservatorium med sang som hovedfag og musiklærer på Johan Borups Højskole i København. Hun er gift, har to børn og bor på Vesterbro i København.

Musikkarriere 
Katrine Muff har sunget kor for blandt andre Oh Land.

Hun samarbejder med forfatteren Stine Pilgaard ved romankoncerter og har sunget og skrevet melodi til flere af Pilgaards tekster, blandt andre digtet "Fortabt er jeg stadig". Sangen er først udgivet i Stine Pilgaards roman Meter i sekundet fra 2020 og er optaget i 19. udgave af Højskolesangbogen. I alt har Katrine Muff 5 melodier med i 19. udgave af Højskolesangbogen.

Katrine Muff har også flere melodier optaget i Kirkesangbogen, bl.a. "Usynlige" med tekst af Hans Anker Jørgensen og "Så, min sol, gå bare ned" med tekst af Suzanne Brøgger. Begge disse er også i Højskolesangbogen.

Katrine Muff er korleder på Johan Borups Højskole og leder også et kor i Brorsons Kirke.

Tv-optrædender 
Katrine Muff har været sangcoach i talentshowet X Factor. I 2020 var hun vært for DR-programserien "Fra skrål til skønsang". I januar 2021 overtog hun sammen med journalisten Johannes Langkilde værtsskabet på programmet Fællessang – hver for sig på DR.

Referencer

Eksterne henvisninger 

Komponister fra Danmark
Sangere fra Danmark
Tv-værter fra Danmark
Folkehøjskolelærere fra Danmark
Peter Skødt Knudsen

Peter Skødt Knudsen er tidligere vært på DR1s Store NØRD. Han forlod i sæson 10, hvor hans plads blev overtaget af Kåre Nielsen.

Eksterne Henvisninger 

- Facebook: https://www.facebook.com/peter.skoedt.knudsen

- Instagram: https://www.instagram.com/naturefutureletsgo/

Tv-værter fra Danmark
Ansatte i DR
Eolo-Kometa Cycling Team

Eolo-Kometa Cycling Team er cykelhold fra Italien, med hovedsæde i Spanien. Det blev etableret i 2018 af de tidligere professionelle cykelryttere Alberto Contador og Ivan Basso. De første tre år kørte holdet på kontinentalniveau, men rykkede fra starten af 2021 op som ProTeam.

Holdet

2023

Sejre

2022

Sejre

2021

Sejre

Referencer

Eksterne henvisninger 

 
 

Cykelhold fra Italien
Etableret i 2018
Alpha Forlag

Alpha er et  dansk forlag med base på Frederiksborggade, København. 
Forlægger og direktør er Birgitte Franch.

Forlaget blev etableret i november 2019 og var i de første måneder ejet af norske Strawberry Publishing. I maj 2020 købte svenske Bonnier Books (Bonnier Books Holding AB) det nystartede forlag og er nu ejer af Alpha Forlag.

Alpha udgiver dansk og udenlandsk skønlitteratur·

Alphas forfattere er Katrine Engberg, Benn Q. Holm, Camilla Läckberg, Viveca Sten, Natasha Lester, Jeanine Cummins, Jojo Moyes, Maggie O’Farrell, Trine Appel, Kristine Sloth, Timm Vladimir, Lisa Wingate, Valerie Perrin, Jørn Lier Horst, Ninni Schulman m.fl

Henvisninger 

Forlag fra Danmark
Pepi Manaskov

Pepi Manaskov (født 19. august 1964 Veles, Makedonien) er en tidligere makedonske håndboldspiller og nuværende træner for Vardar Junior.

Hans sønner Dejan og Martin er håndboldspillere.

I november 2011 blev han hovedtræner for RK Kumanovo.

Referencer

Eksterne henvisninger 

Håndboldspillere fra Nordmakedonien
Louis Joseph af Frankrig

Louis Joseph af Frankrig (Louis Joseph Xavier François; 22. oktober 1781 – 4. juni 1789) var en fransk prins. Som den ældste søn af Kong Ludvig 16. af Frankrig og Marie-Antoinette af Østrig var han dauphin af Frankrig (tronfølger) fra fødslen. 

Han havde et skrøbeligt helbred og døde som 7-årig den 4. juni 1789 i Meudon under stænderforsamlingen i 1789. Positionen som tronfølger blev overtaget af hans lillebror Louis Charles (den senere tronprætendent Ludvig 17. af Frankrig).

Eksterne links 

Huset Bourbon
Kongelige fra Frankrig
Franskmænd i 1700-tallet
Tronfølgere som aldrig tiltrådte
Hampus Wanne

Hampus Wanne (født 10. december 1993) er en svensk håndboldspiller for F.C. Barcelona og det svenske landshold.

Referencer

Eksterne henvisninger 
 

Håndboldspillere fra Sverige
Personer fra Göteborg
Håndboldspillere ved sommer-OL 2020
Deltagere for Sverige ved sommer-OL 2020
Gravel and Tar La Femme 2021

Gravel and Tar Classic La Femme 2021 var den 3. udgave af det newzealandske cykelløb Gravel and Tar Classic La Femme. Det godt 86 km lange linjeløb blev kørt i regionen Manawatu-Wanganui den 23. januar 2021 med start på Manchester Square i Feilding, og sluttede ved Memorial Park i Palmerston North. Rytterne skulle undervejs igennem længere sektorer med grusvej.

Olivia Ray som repræsenterede det newzealandske landshold vandt løbet to sekunder foran holdkammerat Sharlotte Lucas.

Resultat

Se også 
 Gravel and Tar Classic 2021

Eksterne henvisninger 
 
 

2021
UCI Women's Road World Rankings 2021
Victor Madsen (bibliotekar)

Victor Madsen (født 2. maj 1873, død 24. februar 1941) var en dansk bibliotekar og inkunabelforsker. Madsen fik ansættelse ved Det Kgl. Bibliotek i 1903 og virkede her til sin død.

Som boghistoriker udgav han Katalog over Det kgl. Biblioteks Inkunabler.

Eksterne henvisninger 
 Victor Madsen – bibliotekar | lex.dk – Dansk Biografisk Leksikon

Bibliotekarer fra Danmark
Laplace' ligning

Inden for matematik og fysik er Laplace' ligning en andenordens partiel differentialligning, der er opkaldt efter Pierre-Simon Laplace, som var den første, der undersøgte dens egenskaber. Den skrives ofte som:

hvor  er Laplace-operatoren, og  er en multivariabel og dobbelt-differentierbar reel funktion. Laplace-operatoren afbilder altså én skalarfunktion til en anden skalarfunktion.

Hvis højre side i stedet er en ny funktion , fås:

og ligningen kaldes da for Poisson-ligningen, der er en generalisering af Laplace' ligning. Laplace' liging og Poisson-lignigen er de simpleste eksempler på elliptiske partielle differentialligninger. Laplace' ligning er også et særtilfælde af Helmholtz' ligning. 

Den generelle teori til løsning af Laplace' ligning kaldes potentialteori. Løsningerne til Laplace' ligning er harmoniske funktioner, der er vigtige inden for adskillige grene af fysik og især elektrostatik, gravitation og fluiddynamik. I studiet af varmestrømme er varmeledningsligningen ved steady state et eksempel på Laplace' ligning. Overordnet beskriver Laplace' ligning systemer, som er i ligevægt eller eksplicit afhænger af tiden.

Noter

Referencer

Eksterne henvisninger 
 Laplace Equation (particular solutions and boundary value problems) at EqWorld: The World of Mathematical Equations.
 Example initial-boundary value problems using Laplace's equation from exampleproblems.com.
 Find out how boundary value problems governed by Laplace's equation may be solved numerically by boundary element method 

Differentialligninger
Fourieranalyse
Thüringen Ladies Tour 2021

Thüringen Ladies Tour 2021 var den 33. udgave af det tyske etapeløb Thüringen Ladies Tour. Cykelløbets seks etaper blev kørt over cirka 750 km i delstaten Thüringen fra 25. maj med start i Schmölln til 30. maj 2021 hvor det sluttede i Gotha. Der var 20 deltagende hold med hver seks ryttere. Løbet var ikke en del af UCI Women's World Tour, men på den lavere rangerende internationale UCI-kalender for kvinder. Den oprindelige 33. udgave af løbet blev i 2020 aflyst på grund af coronaviruspandemien.

Hollandske Lucinda Brand fra  blev løbets samlede vinder, efter hun også vandt to etaper. Liv Racings belgiske mester Lotte Kopecky endte på andenpladsen, mens den danske mester Emma Norsgaard Jørgensen fra  kom på løbets tredjeplads. Norsgaard vandt også løbets første etape, havde den gule førertrøje de tre første dage, og endte som samlet vinder af ungdomskonkurrencen.

Etaperne

1. etape

2. etape

3. etape

4. etape

5. etape

6. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI Women's Road World Rankings 2021
Christian Carl Hohlenberg

Christian Carl Hohlenberg, født 27. april 1766 var en dansk søofficer. Han blev kadet i 1780 og sekondløjtnant 1789. Ved Slaget på Reden 1801 var 
han som premierløjtnant chef for rokanonbåden Odense. 1808 blev han kaptajn, afskediget i 1815 og udnævnt til lodsinspektør i Helsingør, hvor han i 1816 også blev waterschout som den første uden for København.
Han var bror til Frantz Christopher Henrik Hohlenberg.

Kilde

Danskere i 1700-tallet
Christian Carl
Danskere i 1800-tallet
P.G. Andersen & Bruhn

P. G. Andersen & Bruhn er et dansk orgelbyggeri. Det blev grundlagt i 1995 ved fusion mellem orgelbyggerierne P. Bruhn & Søn i Årslev og P.G. Andersen i Ølstykke. Virksomheden har fortsat aktiviteter begge steder.

Historie 
Peter Bruhn (død 1975) var ansat hos Marcussen & Søn i 25 år og stiftede i 1954 egen virksomhed. Da hans bror Carl-Emil Bruhn i 1957 indtrådte i virksomnheden, skiftede den navn til Brdr. Bruhns Orgelbyggeri.

I 1970 indtrådte Peter Bruhns søn Carl August i virksomheden, der blev omdøbt til P. Bruhn & Søn. I dag er Carl Augusts søn, Bjarke Bruhn, tredje generation i virksomheden.

Poul-Gerhard Andersen (1904–1980) blev ansat hos Marcussen & Søn i 1926 og stiftede egen virksomhed i 1963. Hans speciale var prospektet. Hans bog Orgelbogen (1955) er til dato det mest omfattende værk på dansk om orgelbyggeri. Efter hans død overtog Paul Hansen virksomhedens ledelse.

Ekstern henvisning 
 P. G. Andersen & Bruhns hjemmeside

Referencer 

Orgelbyggere
Musikinstrumentproducenter i Danmark
Etableret i 1995
Nokere Koerse for kvinder 2021

Nokere Koerse for kvinder 2021 var den 2. udgave af det belgiske cykelløb Nokere Koerse for kvinder. Det blev kørt den 17. marts 2021 med start i Deinze og mål i Nokere i Østflandern. Løbet var en del af den internationale UCI-kalender for damer 2021. Den oprindelige 2. udgave blev i 2020 aflyst på grund af coronaviruspandemien.

Hollandske Amy Pieters fra  vandt løbet i samme tid som Grace Brown fra Team BikeExchange på andenpladsen.

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Nokere Koerse 2021

Referencer

Eksterne henvisninger 
 
 

2021
UCI Women's Road World Rankings 2021
Gran Premio Bruno Beghelli Internazionale Donne Elite 2021

Gran Premio Bruno Beghelli Internazionale Donne Elite 2021 er den 5. udgave af det italienske cykelløb Gran Premio Bruno Beghelli Internazionale Donne Elite. Det bliver kørt den 3. oktober 2021 med start og mål i Monteveglio i Emilia-Romagna. Løbet er en del af den internationale UCI-kalender for damer 2021. Den oprindelige 5. udgave blev i 2020 aflyst på grund af coronaviruspandemien.

Se også 
 Gran Premio Bruno Beghelli 2021

Referencer

Eksterne henvisninger 
 
 

2021
UCI Women's Road World Rankings 2021
Grand Prix Elsy Jacobs 2021

Grand Prix Elsy Jacobs 2021 var den 13. udgave af det luxembourgske etapeløb Grand Prix Elsy Jacobs. Cykelløbets prolog og to etaper blev kørt fra 30. april med start i Cessange til 2. maj 2021 hvor det sluttede i Garnich. Løbet var ikke en del af UCI Women's World Tour, men på den lavere rangerende internationale UCI-kalender for kvinder. Den oprindelige 13. udgave af løbet blev i 2020 aflyst på grund af coronaviruspandemien.

Efter en 10. plads på prologen, og sejre på begge etaper, blev den danske mester Emma Norsgaard Jørgensen fra  en suveræn samlet vinder af løbet. Leah Kirchmann fra  og s Maria Giulia Confalonieri tog sig af anden- og tredjepladsen. Emma Norsgaard blev også samlet vinder af den grønne pointtrøje og den hvide ungdomstrøje.

Etaperne

Prolog

1. etape

2. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2021
UCI Women's Road World Rankings 2021
Australian Open-mesterskabet i damesingle 1981

Australian Open-mesterskabet i damesingle 1981 var den 56. turnering om Australian Open-mesterskabet i damesingle og den 14. udgave af mesterskabet i tennissportens åbne æra. Turneringen var en del af Australian Open 1981 og blev spillet på græsbaner i Kooyong Lawn Tennis Club i Melbourne, Victoria, Australien i perioden 30. november - 6. december 1981. Kvindernes del af turneringen blev ligesom det forgående år afviklet en måneds tid før mændenes rækker.

Mesterskabet blev vundet af tredjeseedede Martina Navratilova, som i finalen besejrede førsteseedede Chris Evert Lloyd med 6-7(4), 6-4, 7-5, og som dermed vandt den første af sine tre titler ved Australian Open-mesterskabet i damesingle, hvilket samtidig var den tredje af hendes 18 grand slam-titler i damesingle i løbet af karrieren. Det var andet år i træk, at mesterskabet blev vundet af en tjekkoslovakisk født spiller, efter at Hana Mandlíková havde vundet titlen det foregående år. Evert Lloyd deltog i Australian Open for blot anden gang i sin karriere, og hun måtte ligesom ved den første deltagelse i 1974 rejse hjem med andenpræmien. Hun var i en grand slam-finale i damesingle for 20. gang i sin karriere, og det var ottende gang, at hun måtte forlade slutkampen i taberens rolle.

Det var fjerde gang, at Martina Navratilova og Chris Evert Lloyd mødtes i en grand slam-finale i single, og det var tredje gang, at Navratilova kunne trække sig sejrrigt tilbage.

Den forsvarende mester, Hana Mandlíková, tabte i kvartfinalen til Chris Evert Lloyd med 4-6, 5-7. 16-årige Helena Suková spillede sin første grand slam-turnering på seniorniveau, og fik straks et mindre gennembrud ved først at spille sig igennem kvalifikationen og derefter at nå tredje runde af hovedturneringen.

Pengepræmier 

Den samlede præmiesum i kvindernes rækker ved Australian Open 1981 androg US$ 200.000, hvilket var det samme som det foregående år. Vinderen af damesingletitlen modtog A$ 34.000 (ekskl. per diem), hvilket var en stigning på A$ 2.000 i forhold til året før.

Hovedturnering

Deltagere 

I hovedturneringen deltog 56 spillere, der var fordelt på:
 48 direkte kvalificerede spillere
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Seedede spillere 

Fjorten af deltagerne blev seedet.

Resultater

Kvalifikation 

I kvalifikationen spillede 32 spillere om de sidste otte ledige pladser i hovedturneringen.

Følgende spillere kvalificerede sig til hovedturneringen:

Resultater

Se også 
 Australian Open-mesterskabet i herresingle 1981
 Australian Open-mesterskabet i herredouble 1981
 Australian Open-mesterskabet i damedouble 1981
 Australian Open-mesterskabet i mixed double 1981

Eksterne henvisninger 
 Australian Open
 ITF - Australian Open 1981

Noter 

Australian Open 1981
1981
Rutajärvi (Leivonmäki)

Rutajärvi er en mellemstor sø i Joutsa kommune ved siden af Leivonmäki Nationalpark i det centrale Finland . De vestlige bredder af søen er inkluderet i parken.

Referencer 

Søer i Finland
Izjum rajon

Izjum rajon (, ) er en af 7 rajoner i Kharkiv oblast, hvor Izjum rajon er beliggende mod sydøst i oblasten, og rajonen grænser dermed op til oblasterne Luhansk og Donetsk. Efter Ukraines administrative reform fra juli 2020 er den tidligere Izjum rajon udvidet med andre nærtliggende rajoner på en sådan måde, at Izjum rajon er den arealmæssigt største rajon i Kharkiv oblast, og rajonens samlede befolkningstal er nået op på 181.600.

Referencer 

Kharkiv oblast
Rajoner i Ukraine
Men In Black (protestgruppe)

Men In Black (dansk Sortklædte Mænd) er navnet på en gruppe af personer, der i slutningen af 2020 og starten af 2021 har gennemført demonstrationer i København, Aarhus og Aalborg. Målet har været at demonstrere mod de restriktioner, regeringen har indført for at bekæmpe Coronaviruspandemien i Danmark.

Det har bl.a. vakt stor opsigt, da en gruppe personer satte ild til en dukke, som forestillede statsminister Mette Frederiksen, hvorpå der stod skrevet ordene: "Hun må og skal aflives", som en reference til hendes udtalelse, hvor hun meddelte, at alle mink skulle aflives. Tre personer blev varetægtsfængslet sigtet efter Straffelovens § 115 og § 266 for trusler mod statsministeren.

Den 15. maj 2021 offentliggjorde gruppen et manifest, der beskriver, at protesterne er mere generelt rettede mod den nuværende samfundsstruktur og tilhørende politik. Gruppen er ifølge manifestet bl.a. tilhængere af en fællesnordisk union.

Kilder 

Uroligheder i København
Mohammad Fazal

Mohammad Fazal (født 29. maj 2002) er en fodboldspiller fra Danmark, der spiller for svenske Jönköpings Södra IF.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Jönköpings Södra IF
Fodboldspillere fra FC Roskilde
Fodboldspillere fra Akademisk Boldklub
Som En Rejse (album)

Som En Rejse er det femte studiealbum af det danske poporkester Nice Little Penguins, og er bandets første på dansk. Det blev udgivet 16. maj 2008 på det danske selskab CMC Records, og fik blandede anmeldelser. Musikmagasinet Gaffa kaldte albummet for "klichéfyldt og ufrivilligt morsom", mens dagbladet Information slet og ret kaldte det "Et pragtfuldt album".

Spor 
 Som En Rejse
 Drømmenes Hotel
 Før Jeg Fandt Dig
 Alt Er Stille
 Tæl Til Ti
 Tag Mig Som Du Er
 Hvis Du Vil Så Kan Vi Danse
 Venter Du
 Anna Bella
 Lykken
 Jeg Tænker Hele Tiden På Dig

Kilder og henvisninger

Nice Little Penguins-album
Album fra 2008
Vuelta CV Feminas 2021

Vuelta CV Feminas 2021 er den 3. udgave af det spanske cykelløb Vuelta a la Comunitat Valenciana Feminas. Det godt 91 km lange linjeløb skulle efter planen været kørt den 7. februar 2021 med start i Paterna og mål i Valencia, men blev på grund af coronaviruspandemien udskudt til 18. april. Ruten følger femte og sidste etape af Volta a la Comunitat Valenciana 2021, men dette løb blev også udskudt. Løbet er ikke en del af UCI Women's World Tour, men på den lavere rangerende internationale UCI-kalender for kvinder.

Resultat

Hold og ryttere

Startliste

Referencer

Eksterne henvisninger 
 
 
 

2021
UCI Women's Road World Rankings 2021
Rinaldo 3. af Modena

Rinaldo 3. d'Este (25. april 1655 – 26. oktober 1737) var hertug af det italienske hertugdømme Modena og Reggio fra 1694 til 1737.

Han var den yngste søn af hertug Francesco 1. af Modena og hans tredje hustru Lucrezia Barberini. Han blev udnævnt til kardinal i den romerskkatolske kirke i 1686. Den 6. september 1694 efterfulgte han sin nevø Francesco 2. som hertug og trådte i den forbindelse tilbage som kardinal.

Han giftede sig per stedfortræder den 28. november 1695 og personligt den 11. februar 1696 med Charlotte Felicitas, datter af hertug Johan Frederik af Braunschweig-Lüneburg. I ægteskabet blev der født syv børn.

Hertug Rinaldo døde den 26. oktober 1737 i Modena.

Kilder

Eksterne links

Huset Este
Hertuger af Modena
Personer fra Modena
Italienere i 1600-tallet
Italienere i 1700-tallet